আজি ঘোষণা কৰা কেন্দ্ৰীয় লোকসেৱা আয়োগ (য়ু পি এছ চি) ২০১৮ৰ পৰীক্ষাৰ ফলাফলত সুখ্যাতিৰে উত্তীৰ্ণ হৈছে অসমৰ ১৩ গৰাকীকৈ পৰীক্ষাৰ্থী। ইয়াৰে তন্ময় বশিষ্ঠ শৰ্মাই সৰ্বভাৰতীয় পৰ্যায়ত ১০ নম্বৰ স্থান অধিকাৰ কৰিবলৈ সক্ষম হৈছে।
আনহাতে মৃগাংক শেখৰ পাঠকে ১০৩ নম্বৰ স্থান দখল কৰাৰ বিপীতে উৰ্তীৰ্ণ ৰঞ্জিতা শৰ্মাই ১৩০ নম্বৰ স্থান অধিকাৰ কৰিছে।
ইফালে নমিতা শৰ্মাই ১৪৫, দীপাংকৰ চৌধুৰীয়ে ১৬৬, গৰীমা শৰ্মাই ১৭০, ঋষভা গাৰ্গৰে ২০০ নম্বৰ স্থান দখল কৰে।
ইয়াৰ উপৰি আৰণ্যক শইকীয়া ২৮৭, ফৌৰমান ব্ৰহ্মই ৪২৯, অভিষেক গোস্বামীয়ে ৫২৫, তাপস বসুমতাৰীয়ে ৬৪৫, সৌৰভ শর্মাই ৬৫৬ আৰু দীক্ষা লাংথাছাই ৭০৮ নম্বৰ স্থান লাভ কৰে।
উল্লেখ্য যে যোৱা বৰ্ষৰ জুন মাহত ইয়াৰ প্ৰাৰম্ভিক পৰীক্ষা অনুষ্ঠিত হৈছিল। ১০,৬৫,৫৫২ গৰাকী পৰীক্ষাৰ্থীয়ে আবেদন কৰিছিল যদিও ৪,৯৩,৯৭২ গৰাকী পৰীক্ষাৰ্থীহে পৰীক্ষাটোত অৱতীৰ্ণ হৈছিল।
ইয়াৰে ১০,৪৬৮ গৰাকী পৰীক্ষাৰ্থীয়ে যোৱা বৰ্ষৰে ছেপ্তেম্বৰ-অক্টোবৰ মাহত অনুষ্ঠিত হোৱা মূল পৰ্যায়ৰ পৰীক্ষাত বহে। ইয়াৰ মাজৰ পৰা ১৯৯৪ গৰাকী পৰীক্ষাৰ্থীক পাৰ্চনেলিটি টেষ্টৰ বাবে বাচনি কৰে। এই বৰ্ষৰ ফেব্ৰুৱাৰি-মাৰ্চ মাহত অনু্ষ্ঠিত হৈছিল পাৰ্চনেলিটি টেষ্ট।
আজি ঘোষিত ফলাফল অনুসৰি এই সৰ্বভাৰতীয় পৰ্যায়ৰ প্ৰতিযোগিতামূলক পৰীক্ষাটোত ৭৫৯ গৰাকী পৰীক্ষাৰ্থী উত্তীৰ্ণ হয়। ইয়াৰে ৫৭৭ গৰাকী পুৰুষ আৰু ১৮২ গৰাকী মহিলা।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
